Abony Város Önkormányzata Képviselő-testületének

**7/2014. (II.05.)**

**önkormányzati rendelete**

**a közösségi együttélés alapvető szabályait sértő magatartásokról**

*(egységes szerkezetben a 12/2015. (V. 06.), 18/2015. (VI.29.), 35/2016. (XII. 02.), 14/2017. (VII. 03.), 4/2018. (II. 07.) és a 17/2018. (IV. 27.) önkormányzati rendeletekkel)*

Abony Város Képviselő-testülete az Alaptörvény 32. cikk (2) bekezdésében kapott felhatalmazás alapján, figyelemmel Magyarország helyi önkormányzatairól szóló 2011. évi CLXXXIX. törvény 8. § (2) bekezdésében és a 143. § (4) bekezdés d) pontjában foglaltakra, a következőket rendeli el:

**1. Általános rendelkezések**

**1. §**

(1) A közösségi együttélés alapvető szabályait sértő az a szabálysértésnek vagy bűncselekménynek nem minősülő magatartás, amelyet e rendelet a közösségi együttélés alapvető szabályai megsértésének minősít.

(2) Nem állapítható meg közösségi együttélés alapvető szabályait sértő magatartás, ha a tevékenység vagy mulasztás szabálysértést, bűncselekményt valósít meg, úgyszintén, ha a tevékenységre vagy mulasztásra törvény vagy kormányrendelet közigazgatási bírság alkalmazását rendeli el.

(3)[[1]](#footnote-1) A rendelet hatálya alá tartozó eljárások során az alábbi eltérésekkel az általános közigazgatási rendtartásról szóló 2016. évi CL. törvényben ( a továbbiakban:Ákr.) és a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX törvény ( a továbbiakban : átmeneti törvény) rendelkezéseit kell alkalmazni

(4) A közösségi együttélés szabályait megsértő személlyel szemben közigazgatási hatósági eljárás

a) valamely cselekményben megnyilvánuló közösségi együttélés szabályait megsértő magatartás esetén a cselekmény elkövetésétől számított 30 napon belül;

b) mulasztásban, vagy jogellenes állapot fenntartásában megnyilvánuló közösségi együttélés szabályait megsértő magatartás esetén a jogellenes állapot fennállásáig indítható meg.

Ezt követően közösségi együttélés szabályait megsértő személlyel szemben eljárás nem indítható.

(5) A közösségi együttélés alapvető szabályait sértő magatartás miatti eljárás kizárólag hivatalból indítható, mely akkor sem minősül kérelemre indult eljárásnak, ha a közösségi együttélés alapvető szabályait sértő magatartást természetes személy, jogi személy vagy jogi személyiséggel nem rendelkező szervezet jelenti be.

 (6) A magatartási szabály kötelezettjei a rendelet 8. § b.), c.) f.) pontjai és 10. § vonatkozásában:

a.) az ingatlan tényleges használója, azzal, hogy a tényleges használó bérlővel és szívességi használóval egyetemlegesen felel az ingatlant bérbeadó

b.) a tényleges használó hiányában a haszonélvezeti jog jogosultja,

c.) az a.) és b.) pontokban meghatározottak hiányában az ingatlan tulajdonosa.

(7) A magatartási szabály kötelezettjei a rendelet 6. § b), d),e),f) pontjai vonatkozásában a gépjármű üzembentartója, ennek hiányában tulajdonosa.

1. Több tulajdonos, egy sorban jogosult használó/haszonélvező, bérlőtárs vagy üzembentartó esetén az érintettek egyetemleges felelősséggel tartoznak.
2. [[2]](#footnote-2)Ha a (6-8) bekezdések által kijelölt személy cselekvőképtelen, vagy az ügy vonatkozásában cselekvőképessége korlátozott a magatartási szabály megsértőjének a vagyonkezelői joggal rendelkező törvényes képviselőt kell tekinteni.

**2.§ Értelmező rendelkezések[[3]](#footnote-3)**

E rendelet alkalmazása szempontjából tisztán tartás az egyes ingatlanok és közterületek tisztítása, gyommentesítése, hó –és síkosság mentesítése, illetőleg pormentesítése.

**A közösségi együttélés alapvető szabályait sértő magatartások**

**jogkövetkezményei**

**3.§[[4]](#footnote-4) [[5]](#footnote-5)**

1. A közösségi együttélés alapvető szabályait sértő magatartás elkövetője a jogsértő személyétől függően természetes személyek esetén kétszázezer forintig, jogi személyek és jogi személyiséggel nem rendelkező szervezetek esetén kétmillió forintig terjedő - közigazgatási bírsággal és vagy helyszíni bírsággal sújtható.

(2) A helyszíni bírság kiszabására a közterület-felügyelő jogosult.

1. A magatartási szabály megszegése miatti eljárás lefolytatására, közigazgatási bírság kiszabására - átruházott hatáskörben - a jegyző köteles.
2. A kiszabásra kerülő helyszíni és közigazgatási bírság mértékének megállapítása során jelen rendelet 6.§, 8.§, és a 9.§ (a) bekezdése kivételével - tekintettel kell lenni az elkövető személyi körülményeire.
3. A közösségi együttélés alapvető szabályait sértő magatartások elkövetése miatt kiszabott közigazgatási bírságot átutalási postautalványon vagy banki utalással Abonyi Polgármesteri Hivatal 11600006-00000000-52835023 számú pénzforgalmi számlájára kell befizetni, helyszíni bírság esetén a 11993609-06147486-10000101.

**A közösségi együttélés alapvető szabályait sértő magatartások**

**Az Önkormányzat jelképeinek használatával összefüggő magatartások**

**4.§**

A közösségi együttélés alapvető szabályait sértő magatartást követ el az, aki:

a) Abony Város címerére, zászlajára, valamint a városra utaló elnevezés használatára kiadott engedélyben kikötött feltételeknek nem tesz eleget,

b) vagy engedélyköteles használat esetén Abony Város címerét zászlaját, valamint a városra utaló elnevezést engedély nélkül használja.

**Utca- és házszámtábla elhelyezésével kapcsolatos magatartások**

**5.§**

A közösségi együttélés alapvető szabályait sértő magatartást követ el az, aki :

a) az utcanév-tábla elhelyezését akadályozza, illetve azt engedély nélkül eltávolítja vagy egyéb módon olvashatatlanná teszi.

b) a házszám-tábla vagy jel elhelyezési, karbantartási és pótlási kötelezettségének nem tesz eleget.

**Közterület-használattal összefüggő magatartások**

**6.§**

 A közösségi együttélés alapvető szabályait sértő magatartást követ el az:

a) aki közterületet rendeltetésétől eltérően érvényes közterület-foglalási engedély nélkül, vagy az engedélyben foglaltaktól eltérő módon használ kivéve, ha a közterület rendeltetéstől eltérő használatához a közterület-használatról szóló önkormányzati rendelet szerint engedély nem kell.

b)[[6]](#footnote-6) aki közúti közlekedésben való részvétel feltételeinek meg nem felelő járművet a közterületek eltérő használatáról szóló 8/2016. (IV.29.) önkormányzati rendeletben szabályozottaktól eltérő módon tárolja

c) g) aki építési munkával kapcsolatos állványt, építőanyagot, törmeléket az építési munkavégzés idején túl, annak befejezése után engedély nélkül tárol közterületen,

d) aki közúti közlekedési szolgáltatáshoz használt és egyéb más magáncélú felhasználású – 3500 kg legnagyobb megengedett össztömeget meghaladó – bármely járműt (autóbusz, tehergépkocsi, mezőgazdasági vontató, lassú jármű), járműszerelvényt a jogszabályban rögzített időn túl a közterületen érvényes közterület-foglalási engedély hiányában tárol,

e) aki zöldterületre a zöldterület tulajdonosának vagy kezelőjének engedélye nélkül járművel hajt, vagy azon parkol.

f) aki közterületen gépjárművet mos, bont és 3 óra időtartamot meghaladóan javít, szerel,

g) aki emlékművön, utcabútorzaton, közterületi korláton, rézsün, mozgáskorlátozottak részére készített rámpán extrém sportot űz ( gördeszkázik, görkorcsolyázik, kerékpározik, rollerezik),

h)[[7]](#footnote-7) aki a közterülettel határos építményeken - a településképi véleményezési eljárásról szóló 8/2013. (IV. 3.) önkormányzati rendelet 4.§ (1) a) pontjában megjelölt övezetekben - különös tekintettel kapun, kerítésen, üzlet homlokzatán árut helyez ki, szőnyeget, ruhát tereget ki, ide nem értve az áru reklámberendezésben való elhelyezést, vagy a közterületre engedéllyel történő kihelyezést.

i)[[8]](#footnote-8) aki az épületek akadálymentes megközelítését biztosító útvonalak és felszerelési tárgyak rendeltetésszerű használatát akadályozza. E magatartást követi el különösen az, aki a mozgáskorlátozottak közlekedését biztosító útvonalon, feljárón kerékpárt, motorkerékpárt, babakocsit, egyéb tárgyat úgy helyez el, hogy azzal akadályozza a közlekedést biztosító útvonal rendeltetésszerű használatát, illetve, a kapaszkodó korlát használatát bármilyen módon akadályozza.

**Kereskedelmi tevékenységgel kapcsolatos szabályok megsértése**

**7. §[[9]](#footnote-9)**

Megsérti a közösségi együttélés alapvető szabályait a szórakozóhelyek, vendéglátó – ipari egységek, kereskedelmi üzlethelyiségek, és más árusítóhelyek üzemeltetője, ha az Abony Város Önkormányzat Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 14/2018. (III.12.) rendeletének 3. § (5) bekezdésében foglaltakat megszegi.

**A környezetvédelem helyi szabályainak megsértésével összefüggő magatartások**

**8. §[[10]](#footnote-10)**

A közösségi együttélés alapvető szabályait sértő magatartást követ el az, aki:

1. Nem gondoskodik az ingatlanát határoló járdaszakasz és a zöldsáv teljes területének, a tulajdonában álló ingatlannak a tisztántartásáról és gyommentesítéséről, az ingatlanról a járdára és az úttest fölé nyúló ágak és bokrok megfelelő, a közlekedést nem zavaró nyeséséről, az ingatlanát határoló járdaszakasz síkosság-mentesítéséről
2. lomtalanításra meghirdetett időpontban a hulladékot úgy helyezi el, hogy az a jármű és gyalogosforgalmat zavarja, a zöldterületeket és a növényzetet károsítja, továbbá baleset-, vagy károkozás veszélyének előidézésével jár
3. [[11]](#footnote-11)aki Abony Város Önkormányzat Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 14/2018. (III.12.) rendeletének 3. §-tól -5.§ -aiban és 7.§-tól – 12.§-aiban foglalt szabályokat megszegi
4. aki a csapadékvizet a szennyvízcsatornába vezeti be.

**Az avar és a kerti hulladék kezelése**

**9. §[[12]](#footnote-12)**

A közösségi együttélés alapvető szabályait sértő magatartást követ el az, aki:

1. aki közterületen komposztál
2. Abony Város Önkormányzat Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 14/2018. (III.12.) rendeletének 13-16. §-aiban foglalt rendelkezéseket megszegi.

**Helyi hirdetményekkel kapcsolatos magatartások**

**10.§[[13]](#footnote-13)**

Megsérti a közösségi együttélés alapvető szabályait, aki Abony Város Önkormányzat Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 14/2018. (III.12.) rendeletének 6. §-ában foglalt rendelkezéseket megszegi.

**11.§[[14]](#footnote-14)**

A közösségi együttélés alapvető szabályait sértő magatartást követ el az, aki Abony Város Önkormányzat Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 14/2018. (III.12.) rendeletének 17-24. §-aiban foglalt rendelkezéseit megszegi.

**10/A. A kedvtelésből tartott állatok tartásával kapcsolatos magatartások[[15]](#footnote-15)**

**11/A. §**

A közösségi együttélés alapvető szabályait sértő magatartást követ el az, aki a kedvtelésből tartott állatok tartásáról szóló 14/2017. (VII.03.) rendelet 3.-4.§-aiban foglalt rendelkezéseket megszegi.

**Vegyes és záró rendelkezések**

**12.§**

Ezen rendelet 2014. március 01. napján lép hatályba, rendelkezéseit a hatálybalépést követően elkövetett a közösségi együttélés alapvető szabályait sértő magatartások esetén kell alkalmazni.

**Kelt**: Abony Város Önkormányzat Képviselő-testületének 2014. január 30-i ülésén.

**Romhányiné dr. Balogh Edit dr. Balogh Pál**

 **polgármester jegyző**

**Kihirdetve**: Abony, 2014. február 05.

 **dr. Balogh Pál**

 **jegyző**

**Záradék:** Abony Város Önkormányzatánakaközösségi együttélés alapvető szabályait sértő magatartásokról szóló 7/2014. (II. 05.) önkormányzati rendeletének az alábbi rendeletekkel egységes szerkezetbe foglalása megtörtént:

* Abony Város Önkormányzat Képviselő-testületének 12/2015. (V. 06.) önkormányzati rendelete
* Abony Város Önkormányzat Képviselő-testületének 18/2015. (VI. 29.) önkormányzati rendelete
* Abony Város Önkormányzat 35/2016. (XII. 02.) önkormányzati rendelete
* Abony Város Önkormányzata 14/2017. (VII. 03.) önkormányzati rendelete
* Abony Város Önkormányzat 4/2018. (II. 07.) önkormányzati rendelete
* Abony Város Önkormányzat 17/2018. (IV. 27.) önkormányzati rendelete

Abony, 2018. május 17.

 dr. Nagy Péter

 jegyző

1. Módosította: Abony Város Önkormányzat 4/2018. (II. 07.) önkormányzati rendeletének 1. §-a. Hatályos: 2018. február 08-tól [↑](#footnote-ref-1)
2. Kiegészítette: Abony Város Önkormányzat 4/2018. (II. 07.) önkormányzati rendeletének 2. §-a. Hatályos: 2018. február 08-tól [↑](#footnote-ref-2)
3. Módosította: Abony Város Önkormányzat 35/2016. (XII. 02.) önkormányzati rendeletének 1. §-a. Hatályos: 2016. december 03-tól [↑](#footnote-ref-3)
4. Módosította: Abony Város Önkormányzat 35/2016. (XII. 02.) önkormányzati rendeletének 2. §-a. Hatályos: 2016. december 03-tól [↑](#footnote-ref-4)
5. Módosította: Abony Város Önkormányzat 4/2018. (II. 07.) önkormányzati rendeletének 3. §-a. Hatályos: 2018. február 08-tól [↑](#footnote-ref-5)
6. Módosította: Abony Város Önkormányzat 4/2018. (II. 07.) önkormányzati rendeletének 4. §-a. Hatályos: 2018. február 08-tól [↑](#footnote-ref-6)
7. Megállapította: Abony Város Önkormányzat Képviselő-testületének 12/2015. (V.06.) számú önkormányzati rendeletének 1.§-a. Hatályos: 2015. május 7-től. [↑](#footnote-ref-7)
8. Megállapította: Abony Város Önkormányzat Képviselő-testületének 12/2015. (V.06.) számú önkormányzati rendeletének 1.§-a. Hatályos: 2015. május 7-től. [↑](#footnote-ref-8)
9. Módosította: Abony Város Önkormányzat 17/2018. (IV. 27.) önkormányzati rendeletének 1. §-a. Hatályos: 2018. április 28-tól [↑](#footnote-ref-9)
10. Módosította: Abony Város Önkormányzat 35/2016. (XII. 02.) önkormányzati rendeletének 3. §-a. Hatályos: 2016. december 03-tól [↑](#footnote-ref-10)
11. Módosította: Abony Város Önkormányzat 17/2018. (IV. 27.) önkormányzati rendeletének 2. §-a. Hatályos: 2018. április 28-tól [↑](#footnote-ref-11)
12. Módosította: Abony Város Önkormányzat 17/2018. (IV. 27.) önkormányzati rendeletének 3. §-a. Hatályos: 2018. április 28-tól [↑](#footnote-ref-12)
13. Módosította: Abony Város Önkormányzat 17/2018. (IV. 27.) önkormányzati rendeletének 4. §-a. Hatályos: 2018. április 28-tól [↑](#footnote-ref-13)
14. Módosította: Abony Város Önkormányzat 17/2018. (IV. 27.) önkormányzati rendeletének 5. §-a. Hatályos: 2018. április 28-tól [↑](#footnote-ref-14)
15. Kiegészítette: Abony Város Önkormányzata 14/2017. (VII. 03.) önkormányzati rendeletének 8. § (2) bekezdése. Hatályos: 2017. július 04-től [↑](#footnote-ref-15)